OSNUTEK

OBČINA TREBNJE, Goliev trg 5, 8210 Trebnje, ki jo zastopa županja Mateja Povhe (v nadaljevanju: štipenditor), 
transakcijski račun številka: SI56 0110 0010 0013 047, odprt pri Banki Slovenija, matična številka: 5882958000, identifikacijska številka za DDV: SI34728317

in

Ime in priimek, naslov, EMŠO: ________________ davčna številka: ______________ (v nadaljevanju: štipendist), ki ga zastopa ___________________(v primeru, da je kandidat mladoleten)
transakcijski račun številka: ______________, odprt pri ______________
(štipenditor in štipendist skupaj v nadaljnjem besedilu: pogodbeni stranki)

skleneta naslednjo 

POGODBO O ŠTIPENDIRANJU št. 110-__/2026
1. člen

Pogodbeni stranki uvodoma ugotavljata:

· da je štipenditor skladno s Pravilnikom o dodeljevanju štipendij Občine Trebnje (Uradni list RS, št. 30/16 in 1259/26; v nadaljnjem besedilu: Pravilnik), dne _. _. 2026 na spletni strani Občine Trebnje, objavil javni razpis za dodelitev štipendij dijakom in študentom Občine Trebnje za šolsko oziroma študijsko leto 2026/2027, 

· da je štipenditor štipendistu izdal odločbo št. 110-__/2026-_, z dne __. __. 2026, o dodelitvi štipendije za šolsko leto 2026/2027 (v nadaljevanju: odločba), ki je priloga in sestavni del te pogodbe.
· da se v skladu s 14. členom Pravilnika po dokončnosti odločbe s štipendistom sklene pogodba o štipendiranju.

2. člen

Predmet te pogodbe je podrobna ureditev pravic in obveznosti med štipenditorjem in štipendistom skladno z odločbo. 

3. člen

Štipenditor dodeljuje dijaku 1. do 3. letnika štipendijo Občine Trebnje za šolsko leto 2026/2027 oziroma za čas od 1. septembra 2026 do 31. avgusta 2027, in sicer za šolanje v _. letniku na srednji šoli _____________.
Štipenditor dodeljuje dijaku 4. letnika štipendijo Občine Trebnje za šolsko leto 2026/2027 oziroma za čas od 1. septembra 2026 do 30. junija 2027, in sicer za šolanje v 4. letniku na srednji šoli _____________.
4. člen

Štipendijo izplačuje štipendistu štipenditor. 

Višina štipendije za šolsko leto 2026/2027 znaša 130 EUR mesečno (z besedo: sto trideset evrov) in se med letom ne spreminja. 

Sredstva so zagotovljena na podlagi Odloka o proračunu Občine Trebnje za leto 2026 (Uradni list RS, št. 101/24 in 110/25; v nadaljevanju Odlok o proračunu) na proračunski postavki 19034 – Štipendije za nadarjene, konto 41179901 – Druge štipendije – za nadarjene, in sicer v letu 2026 390,00 EUR ter na podlagi 5. člena Odloka o proračunu kot predobremenitev proračuna za leto 2027 1.170,00 EUR (910,00 EUR - dijak 4. letnika)
5. člen

Dijak 1. do 3. letnika bo prejemal štipendijo vsak mesec v obdobju od 1. 9. 2026 do 31. 8. 2027, in sicer 15. v mesecu za pretekli mesec. 
Dijak 4. letnika bo prejemal štipendijo vsak mesec v obdobju od 1. 9. 2026 do 30. 6 2027, in sicer 15. v mesecu za pretekli mesec.
Če je 15. v mesecu sobota, nedelja ali državni praznik, se izplačilo izvrši prvi naslednji delovni dan.

Sredstva bodo nakazana na transakcijski račun štipendista. 

Poračun mesečnih štipendij za obdobje od 1. 9. 2026 do (meseca v katerem bo podpisana pogodba) bo štipenditor nakazal na transakcijski račun štipendista, in sicer najkasneje v osmih (8) delovnih dneh po podpisu te pogodbe.

6. člen

Štipendist izgubi pravico do štipendije in mora vrniti že prejete zneske štipendije skupaj z obrestmi po veljavni obrestni meri za dolgoročne kredite od dneva, ko je prejel posamezen znesek do dneva vračila, če:

· po svoji volji ali krivdi prekine izobraževanje,

· ne izpolni pogojev za napredovanje v višji letnik ali 

· ne posreduje dokazila o izpolnitvi pogojev o opravljenem letniku, za katerega mu/ji je bila dodeljena štipendija, najkasneje do 15. septembra sledečega leta dijak oziroma do 15. oktobra sledečega leta študent,
· spremeni izobraževalni program ali smer študija brez soglasja štipenditorja, 

· navaja neresnične podatke,

· sklene pogodbo z drugim štipenditorjem, se zaposli, opravlja dejavnost ali pridobi status zasebnika ali samostojnega podjetnika,
· odstopi od pogodbe o štipendiranju.

Štipendist je dolžan vsako spremembo, ki vpliva na prejemanje štipendije, zlasti pa nastop katere izmed okoliščin, navedenih v prvem odstavku tega člena, sporočiti štipenditorju najkasneje v roku 15 dni od nastanka razloga.

7. člen

Štipendistu, ki prekine izobraževanje ali ga ne konča v roku zaradi objektivnih razlogov (težki ekonomsko socialni pogoji, težja bolezen, invalidnost) se na njegovo prošnjo lahko delno ali v celoti oprosti vračilo štipendije in obresti. V izjemnih primerih se lahko odloži vračilo štipendije ali omogoči obročno vračanje štipendije. 

O oprostitvi vračila štipendije ali morebitnem odlogu vračila štipendije odloči župan na predlog komisije za štipendiranje.

8. člen

Štipendist je dolžan ob zaključku šolskega leta štipenditorju poročati o učnih in drugih uspehih, občinska uprava pa je dolžna z njim vzdrževati stalne stike, se seznanjati z morebitnimi problemi pri opravljanju šolskih obveznosti in mu v okviru svojih pristojnosti nuditi potrebno pomoč.
9. člen

Pogodbeni stranki se dogovorita, da sta pooblaščena predstavnika oziroma skrbnika za izvajanje te pogodbe:

· za štipenditorja Aleksandra Stritar, 

· za štipendista (za mladoletne štipendiste zakoniti zastopnik, drugače štipendist) 

_______________________.

10. člen

Štipendist izrecno dovoljuje štipenditorju obdelavo svojih osebnih podatkov za namen izvajanja pogodbenega razmerja.

11. člen

Pogodbeni stranki morata pri izvajanju obveznosti in pravic po tej pogodbi smiselno upoštevati sledeče predpise in njihove morebitne bodoče spremembe:

· Pravilnik o dodeljevanju štipendij Občine Trebnje (Uradni list RS, št. 30/16 in 1259/26).

12. člen

Morebitne spore in nejasnosti bosta pogodbeni stranki reševali sporazumno. V kolikor to ne bo mogoče, je za reševanje sporov pristojno sodišče po sedežu štipenditorja.
13. člen

Pogodba je napisana v dveh (2) izvodih, od katerih prejmeta obe pogodbeni stranki po enega (1). 

14. člen

Pogodba stopi v veljavo z dnem podpisa obeh pogodbenih strank, uporablja pa se od 1. 9. 2026 do 31. 8. 2027 (oziroma do 30. 6. 2027 za dijaka 4. letnika).








Številka: 110-__/2026-_
	     Štipendist: 
     Podpis: _________________

     Zakoniti zastopnik: ________________

     Podpis:____________________
	                       Za štipenditorja:

                         Mateja Povhe
                          ŽUPANJA
                     Podpis: _____________    


       Datum: ___________________                                      Datum: ________________

